સૌરાષ્ટ્રમાં કાયમ પોતાની વ્યકિગતગત વગ અને તાકાત ઉપર તમામ રાજકીય પક્ષોને માત આપનાર પાટીદાર અને સહકારી આગેવાન લાંબા સમયથી બીમાર છે પણ તાજેતરમાં તેમની તબીયત ખરાબ થતાં તેમને છેલ્લાં ઝાયડસ હોસ્પિટલમાં ખસેડવામાં આવ્યા છે પણ ખરેખર રાદડિયાની તબીયત કેવી છે, તે મુદ્દે હોસ્પિટલ સત્તાવાળા અને ભાજપે મૌન ધારણ કરી લીધુ છે. meranews. com ના પ્રતિનીધિ દ્વારા પાટીદાર નેતાની તબીયત અંગે જાણકારી મેળવવા માટે હોસ્પિટલ સત્તાવાળાઓને વારં-વાર સંપર્ક કરવા છતાં પહેલા તો તેમણે રાદડિયાની તબીયત અંગે વાત ટાળવાનો પ્રયત્ન કર્યો હતો, પણ આખરે રાદડિયાની બીમારી અને સ્થિતિ અંગે જાણકારી ગુપ્ત રાખવાનો તેમનો અધિકાર છે તેવું જણાવ્યું હતું, રાદડિયા સાંસદ છે અને પ્રજાના પ્રતિનિધિ છે, સામાન્ય રીતે એવી પ્રણાલી રહી છે કે રાજકીય વ્યકિત સારવાર માટે હોસ્પિટલમાં હોય ત્યારે સત્તાવાળા મેડીકલ બુલેટીન બહાર પાડવામાં આવે છે, પણ રાદડિયાના મુદ્દે કોઈ બુલેટીન બહાર પાડવામાં આવ્યું નથી.